
Tysk domstol: 


Forbundsdagen skal give adgang til ufo-dokumenter 


Berlins Forvaltningsdomstol besluttede i en afgørelse den 1. december 2011, at det tyske parlament, Forbundsdagen, 
skal give sagsøgeren Frank Reitemeyer adgang til den rapport om ufo-spørgsmål, som Forbundsdagens videnskabelige 
forskningstjeneste tidligere har udarbejdet på foranledning af en af de delegerede om regeringens eventuelle viden og 


Baggrunden er, at en kvindelig nordtysk politiker Gitta 
Connemann, der tilsyneladende interesserede sig for 
ufoer, i 2009 opfordrede Forbundsdagens 
forskningstjeneste til at udarbejde en redegørelse 
vedr. „Jagten på liv i rummet og gennemførelsen af De 
Forenede Nationers resolution A/33/426." 

Alle tyske forbundsdags-medlemmer har ret til at 
anvende forskningstjenesten, hvis han eller hun har 
spørgsmål til belysning af et bestemt emne af en eller 
anden art. 

Eksperterne vil så blive bedt om (og betalt af 
skatteyderne) at skrive en kort rapport og konklusion 
om det pågældende emne. 

Dette er også, hvad der skete i 2009. Den ufo¬ 
interesserede politiker havde bedt om en rapport, og to 
forskere (den ene biolog) skrev så en godt 20 siders 
rapport, der blev leveret til spørgeren, der efterfølgende 
har vist den for andre. 



Den tyske Rigsdag i Berlin, hvor Forbundsdagen har sit 
sæde. 


Nægtet aktindsigt 


Foto: Hans Gade www.i23beriin.dk Frank Reitemeyer har tidligere anmodet Forbundsdagen 

om aktindsigt og udlevering af en kopi af rapporten, 
hvilket er blevet ham nægtet, da man ikke mente, at den var omfattet af loven om offentlighed i forvaltningen, da den 
var et internt arbejdsdokument i Forbundsdagen. 

Frank Reitemeyer anlagde derfor sag mod Forbundsagen, og har nu i første omgang ved domstolskendelsen den 1. 
december fået medhold i, at han skal have adgang til dokumentet, der hidtil har været tilbageholdt. Dommeren havde 
ikke noget imod at lade ham få dokumentet at se, men mindede ham samtidig om loven om ophavsret og opfordrede 
ham til ikke f.eks. at offentliggøre rapporten på internettet. 


Sagen appelleret 

Forbundsdagen har appelleret afgørelsen. Dette er formentlig sket af flere årsager, eksempelvis at man kunne frygte en 
strøm af retssager for at få indsigt i alle mulige slags rapporter. 

Det er vigtigt at påpege, at domstolsafgørelsen ikke drejer sig om, hvorvidt Tyskland skal offentliggøre eventuelle 
hemmelige ufo-rapporter, som det i årenes løb er sket i en lang række lande verden over. 

Der er heller ikke direkte tale om et regeringsdokument, men om den føromtalte rapport fra Forbundsdagens 
forskningstjeneste. 

Dokumentet er åbenbart ikke mere hemmeligt, end at dele af indholdet er sivet ud til offentligheden. Heraf fremgår 
det, at forfatterne til rapporten antager, at den tyske regering - som også mange andre europæiske lande - har 
rapporter om ufoer liggende, rapporter som senere af flere lande er blevet frigivet. 

Forfatterne har også i rapporten antaget, at den tyske regering har indsamlet ufo-rapporter, da sådanne rapporter - 
især under den kolde krig - kan have været forårsaget af spionfly og nye teknologiske opfindelser, som man kunne 
ønske sig kendskab til. 

Har den tyske regering ufo-rapporter liggende? 

Det er kredse blandt tyske ufo-interesserede ikke i tvivl om og anfører, at der for ikke længe siden eksempelvis er 
etableret en sektion under delstaten Nordrhein-Westfalen, der tager sig af luftfartssikkerhed (Nationale Lage-und 
Fuhrungszentrum „Sicherheit im Luftraum" (NLFZ)), og herunder samler de ufo-beretninger, der er rapporteret til 
politiet. 

Som sagen hidtil er forløbet, er der ingen tvivl om, at der på et tidspunkt dukker nyt op om tilbageholdte tyske ufo¬ 
arkiver. 


Er dette en ufo? 


Overskriften fangede straks blikket, da Videnskab.dk bragte historien om en satellit, der have taget billeder af et 
mærkeligt tilsyneladende aflangt objekt under en overfladeeksplosion på Solen. 

Er dette en ufo? 

Video 


En satellit har opfanget et mærkeligt aflangt objekt, som bliver oplyst i 
et øjeblik, hvor Solen har en overfladeeksplosion. Ufo-entusiaster er ikke i 
tvivl om, hvad videoen viser - men hvad siger forskerne? 



Historien var to dage tidligere bragt af Ekstra Bladet med Daily Mail som kilde i deres webavis 
eb.dk http://ekstrabladet.dk/nvheder/videnskab og teknik/articlel670874.ece og her er man åbenbart ikke i tvivl med 
denne overskrift: 



På et stillbillede ses det lyse objekt ovenfor den lille pil (nedenunder „Mercury") til højre for 
den stærktlysende planet Merkur. 

Foto: NASA 


Historien har sin oprindelse i en video på YouTube, fabrikeret og lagt ud af 42-årige Daniel, der under psydonymet 
SiniExter fra Detroit i staten Michigan, USA, har anvendt optagelser fra en af NASA's to STEREO-satellitter, som begge 
kredser om Solen for at registrere dens overfladeeksplosioner. På billederne, der stammer fra dette 
site: http://secchi.nrl.navv.mil/index.php?p=is secchi dav er satellitten rettet mod Merkur, mens Solen har en af sine 
voldsomme eksplosioner, et såkaldt soludbrud. 
















Da de store mængder solatmosfære rammer forbi Merkur, toner et aflangt objekt i samme øjeblik frem ved siden af 
den lille planet på optagelserne. 

Videoens ophavsmand kommenterer den 2 minutter og 40 sekunder lange sag, bl.a. med ordene:,, Obviously it's 
cloaked and doesn't appear until the CME hits it." (Den er tydeligvis sløret og viser sig ikke, før solmassen bliver slynget 
imod den) og fortsætter: 

„This is some sort of manufactured object, and it definitely looks like a ship to me." (Det her er en form for kunstigt 
fremstillet objekt, og for mig ligner det helt sikkert et rumskib). _ 


Science on ^msnbc.com 


What's that mysterious object 
spotted near Mercury? 

One observer says it has to be a spaceship, but experts offer plausible explanation 


Forskere kommenterer 



måtte 


have rullet den 


Flere detaljer i den oprindelige historie incl. kommentarer fra udenlandske forskere kan ses 
her: http://www.msnbc.msn.com/id/45571392/ns/technoloQV and science-science/ http://www.space.com/13835- 
cloaked-mothership-mercury-ufo.html 

Videnskab.dk har kontaktet deres ekspert, postdoc og ph.d. Christoffer Karoff fra Institut for Fysik og Astronomi på 
Aarhus Universitet, for at få et bud på og en videnskabelig forklaring på de mærkelige billeder. 

^ ^ , 1 I .1 Christoffer Karoff må desværre skuffe de ivrige sjæle, som allerede 

^ ^ røde løber ud for rumvæsnerne. 

„Jeg er helt overbevist om, at dette ikke er en ufo. Billederne har dette udseende på grund af 
den behandling, man laver på satellitternes billeder", siger Christoffer Karoff og fortsætter: 

„ STEREO-satellitterne skal observere Solens udbrud for at holde øje med, om nogen af dem 
kan være til fare for os her på Jorden. Sommetider kommer der forstyrrende objekter som 
Merkur eller kometer med i billedet, og så er man nødt til at lave billedbehandling for at få 
udbruddet til at stå klarere frem. 

Når billederne fra satellitterne er blevet forstyrret af andre objekter, laver eksperterne en 
såkaldt ,baggrundssubtraktion' på dem, så baggrunden bliver svag, og selve udbruddet 


Christoffer Karoff fra 
Institut for Fysik og 
Astronomi på Aarhus 
Universitet 

Foto: Christoffer Karoff 


træder tydeligere frem." 

Ifølge Christoffer Karoff slår denne behandling dog nogle gange fejl, hvis et særligt klart og lysende objekt har været 
med i billedet. 

„Billedbehandlingen bliver foretaget af computere, og nogle gange fanger de ikke alt. Merkur er for klar til en 
baggrundssubtraktion, og derfor står den meget klart frem, selvom billederne er blevet behandlet. 

Eftersom videoen er en serie af billeder, der er sat sammen, er det faktisk Merkur selv et par dage før, man kan se i 
billedet. 

Det burde der selvfølgelig være taget højde for, så det er altså en fejl i softwaren", forklarer Christoffer Karoff og 
fortsætter: 

„Vi modtager billeder fra satellitterne hvert minut, og jeg vil tro, at der er en fejl på dem dagligt. Det er altså langt fra 
unormalt." 


Objektet ér kunstigt fremstillet - af os 

Men hvorfor ligner Merkur så pludselig et tallerkenformet objekt, som ifølge kommentarsporet på videoen med 
uomtvistelig sikkerhed har form som et rumskib? 

„Det skyldes, at Merkur er så klar, at billederne ikke kan vise den rigtigt. Lyset fra den fylder pixlerne på billedet helt 
op, og når de er fyldt op, flyder lyset videre til den næste pixel i billedet. Det er det, der giver denne aflange form", 
siger Christoffer Karoff, der slutter: 

„Videoens kommentator har ret i, at det er et kunstigt fremstillet objekt - det er bare os, der har fremstillet det." 

Dansk amatørastronom kommenterer 

I en kommentar på Videnskab.dk skriver den kendte danske amatørastronom Karsten Bomholt bl.a.: „Såfremt der 
havde været tale om en asteroide eller en komet, ville NASA have meddelt dette. En asteroide eller komet med en 
størrelse som ,objektet' på billedet ville for længst være blevet opdaget af de mange eftersøgningsprogrammer, som 
konstant holder øje med den slags objekter. 

Enhver astronom, professionel såvel som amatør, har opdagelsen af en ny asteroide og især en ny komet højt på sin 
ønskeliste. Gennem navngivningen af en komet bliver opdageren udødeliggjort, og et af de sidste skud på stammen er 
faktisk en komet, som passerer meget tæt forbi Solen. Den 27. november fandt den australske amatørastronom Terry 
Lovejoy en hidtil ukendt komet, som foreløbig har fået navnet C/2011 W3. For eftertiden vil den blive omtalt som 
Comet Lovejoy (C/2011 W3). 

Den 14. december kommer den inden for synsfeltet af SOHO og kan derfor følges på nært hold. 

Faktisk har SOHO fundet mere end 1.100 kometer, der enten passerede meget tæt forbi Solen eller ligefrem faldt ind i 
den og forsvandt for evigt. 

Med hensyn til asteroider har astronomerne ikke kendskab til nogle, hvis bane ligger helt inden for Merkurs, men der 
findes adskillige, hvis baner er så excentriske, at de i perihel passerer Merkurs bane, uden de dog af den grund bliver 
så lysstærke som på optagelsen fra NASA's STEREO satellitter, så hvis man ikke tror på Christoffer Karoffs eller NASAs 
forklaring, står alle muligheder åbne. 

Det kan derfor efter behag lige så godt være en stjerne på 5 millioner solmasser i en fjern galakse, det kan være 
Betlehemsstjernen, eller det kan være en flok aliens med kurs mod Jorden. I modsætning til førstnævnte vil især 








sidstnævnte vinde mere end én tilhænger > for skaden er sket. Som sædvanlig har en eller anden crackpot gennemsøgt 
internettet og udråbt et helt banalt billede som bevis på endnu en nært forestående invasion og efterfølgende 
undergang af Jorden og hele dens befolkning - naturligvis med undtagelse af de udvalgte medlemmer af hemmelige 
selskaber, som får plads i de dertil opførte beskyttelsesrum. En hel horde af ligestillede tager straks tråden op, og 
uanset hvilken forklaring der fremkommer herefter, bliver enhver udtalelse øjeblikkelig afvist som myndighedernes 
forsøg på at skjule den frygtelige sandhed." 



Vil man nærmere studere, hvorledes forskelligartede typer af ejendommelige fotografiske effekter kan opstå pa denne 
slags fotografier, så er dette site et godt sted at besøge: http://stereo.asfe.nasa.aov/artifacts/artifacts.shtml 


NASA 

måneprøver 


mister 


Det er muligt, at det er „mænd af rette støbning", der har været sendt til 
Manen med Apollo 11 i 1969 og senere. Men det er åbenbart ikke personer 
af samme støbning, der siden har skullet holde styr på de mange 
materialeprøver, der blev bragt med tilbage. 

I en netop offentliggjort rapport erkender NASA, at mere end 500 stykker 
Måneprøver, meteoritter, kometstøv og andet rummateriale er blevet 
stjålet eller har været savnet siden 1970. Det omfatter 218 måneprøver, 
der blev stjålet og senere vendte tilbage og omkring to dusin månesten og 
samlinger af månestøv, som blev anmeldt tabt sidste år. 

NASA har gennem årene udlånt mere end 26.000 prøver, men er nødt til 
at holde bedre styr på, hvad der er sendt til forskere og museer, siger 
rapporten og konkluderer, at manglen på tilstrækkelig kontrol øger 
risikoen for, at visse af disse unikke ressourcer kan være tabt. 

I to tilfælde havde en forsker stadig ni prøver af Månen, som han lånte for 
35 år siden, og en anden forsker havde haft 10 stumper af meteoritter 
liggende i 14 år. Ingen havde nogensinde arbejdet på forskning med dette 
materiale. En anden forsker havde haft 36 måneprøver og holdt dem i 16 
år efter, at han var færdig med sin forskning. 


I 2002 blev 

. o 




Dette udaterede NASA-foto (Lunar Sample 
139) viser div. prøver af Måne-materiale 
af samme slags, som er forsvundet efter 
udlån til et observatorium i Delaware, 
USA, i 1978. 

Foto: NASA. 



:rnment property 


F FOUNO, RETURN TO NA$A. JOHNSO« 
SPACE CENTER. HOUSTON. TX 7705« 


Som det ses af dette foto af en af NASA's transportkasser, 
der har været anvendt til prøver sendt til Australien, er der 
ingen tvivl om, hvor materialet hører hjemme. 

Foto: http://www.flickr.com/photos/out-of-my-mind/435008183/in/photostream/ 


der stjålet 218 maneprøver og meteoritter fra Johnson 
Space Center in Houston. Dette materiale blev dog 
senere returneret. 

En forsker mistede 18 måneprøver i 2010, og en 
månesten dukkede for nylig op igen. Den var anset for 
mistet, men blev opdaget i en kasse hos Little Rock's 
Central Arkansas Library System som en del af tidligere 
præsident Bill Clintons nedpakkede arkivmaterialer 
Opgjort i marts 2011 havde NASA som nævnt mere end 
26.000 forskellige prøver udlånt ud af en samling på 
mere end 140.000 måneprøver, 18.000 meteoritter og 
5.000 prøver af solvind, kometstøv og kosmisk støv. 
NASA talsmanden Michael Cabbage siger, at man 
naturligvis vil fortsætte med at låne materiale ud til 
forskere og til undervisningsbrug samt udstillinger, men 
vil holde bedre styr på, at materialerne returneres efter 
de indgåede aftaler. 












\ 



Månesten på Tycho Brahe 
Planetarium 

I Danmark passes der godt på de ægte prøver af 
Månens overflade. Denne månesten indsamlet af 
astronauterne på Apolio 17-missionen i 1972 kan 
forsvarligt emballeret ses i Tycho Brahe 
Planetarium på GI. Kongevej i København, hvor 
månestenen er en af den permanente udstillings 
klenodier. 

Fotos: Tania Lundberg Lykkegaard, Tycho Brahe Planetarium 



Månesten 


Amerikanerne har hentet ca. 382 kg måne¬ 
sten tilbage til Jorden, russerne« 200 g. 
Denne månesten blev indsamlet af astro¬ 
nauterne på Apollo 17-missionen I 1972. 
Den udstillede stenprøve, der vejer 207 g, 
består af grovkornet, titaniumholdig basalt. 
Ca.10 % af stenen udgøres af 2-3 mm lange 
krystalkæder, der flere steder stikker ud gen¬ 
nem overfladen. Prøven er indsamlet ved den 
sydvestlige kant af det 700 m store krater 
Camelot omkring 1,3 km fra Apollo 17's 
landingsplads. 


Kilder: 

http://www.artdailv.orq/index.asp?int sec=2&int new=52312 

http://www.teleqraph.co.uk/science/space/8944921/Nasa-admits-losinq-hundreds-of-moon-rock-samples.html 

NASA's mange måneprøver kan i øvrigt i detaljer studeres på adressen: http://www.loi.usra.edu/lunar/samples/ 


Lunar and Planetary Institute 



Fra SUFOI's Fotoafdeling 

3200 Helsinge 11. december 2011 

Fra en ung mand i Helsinge-området i Nordsjælland modtog vi denne indberetning: 

„Observationsdato: 11-12-2011 
Tidspunkt: 22:10 ca. 

Varighed: 3-4 minutter 
Antal vidner: 2 

Observationspostnr. og sted: 3200 Helsinge 
Kompasretning tilsynekomst: Ikke sikker 
Kompasretning forsvinden: Ikke sikker 
Højde over horisonten ved forsvinden i grader: Ikke sikker 
Farve: Grønne lys" 

Yderligere oplysninger om observation: 

„Jeg var ude og gå tur med hunden sammen med min ven, da vi pludselig kigger oppe over skoven og ser 4 stærkt 
lysende objekter (grønne lys). Jeg havde ikke mit kamera med men det havde min ven, og han nåede at tage et 
billede. 

Men på billede er der dog kun 3 da det fjerde objekt var uden for kameraet. 

Efter objekterne havde fløjet lidt rundt om hinanden slog de sig sammen til en stor lysende kugle og sænkede sig ned i 
skoven som lå i nærheden." 









Det originale modtagne foto (tv) og en udgave med SUFOI's ændring af billedets lys- og 
kontrastforhold m.v. (th). 

Efter at have spurgt til yderligere informationer om fotograferingen i forbindelse med denne tilsyneladende ret så 
specielle observation modtog SUFOI disse ekstra kommentarer: 

„Efter lyset sænkede sig ned i skoven, gik vi hjem med hunden. 

Vi gik ikke udenfor igen, da der, hvor det lignede den sank ned, var i en meget stor skov og et godt stykke væk. Og må 
ærlig indrømme, vi også var lidt rystede. 

Der blev kun taget et foto på grund af at min ven først tog mobilen (kameraet) op ad lommen osv. efter et par 
minutter. 

For eksempel hvis man pludselig så en dinosaur komme løbende mod en, går der x antal tid før man begynder at løbe, 
fordi man står og overvejer, om man ser syner, he he. 

Men som sagt, da han så fik mobilen frem og prøvede at tage et billede af de 4 lyskugler, røg den ene lyskugle ud af 
kameraets vinkel, og før han kunne nå at tage et til, samlede de sig til en stor kugle og sank sig ned i skoven. 

Vi stod på en rnark/bakke, da vi tog billedet ” 








SUFOI's konklusion: Det er svindel 


Efter at have haft lejlighed til at gennemgå billedet sammenholdt med beretningen, så gik der et 


svar retur til 

fotografen med bl.a. disse kommentarer, der for læserne kan klargøre nogle af de overvejelser, der også må tages i 
betragtning ved vurdering af fotos af denne type: 

„Jeg har haft lejlighed til at kigge nærmere på jeres foto og anvendt en del filterfunktioner i billedbehandlingsprogram 
for at se, om der kan lokkes yderligere informationer ud af billedets udseende. En af vore fotokonsulenter har endvidere 
haft billedet og de tilhørende oplysninger til undersøgelse og overvejelse. 

Det er umiddelbart min opfattelse, at der er tale om en joke - et svindelnummer - med en observationsberetning koblet 
sammen med et foto med,mystiske lys'. 

Min ovennævnte foreløbige konklusion baserer jeg bl.a. på en del uafklarede spørgsmål, hvoraf nogle oplistes herunder. 
Ud fra fotoets elektroniske data/EXIF-data ses det, at der i forbindelse med billedet er anvendt PhotoshopCS4. I hvilken 
forbindelse er CS4 anvendt? 

Ud fra samme EXIF-data ses, at der findes 2 forskellige tidsangivelser, der heller ikke stemmer overens med det til 
SUFOI indrapporterede tidspunkt for observationen/fotograferingen. 

Når EXIF-data nævner automatisk affyring af blitz, hvorfor er der så ikke mere at se af nærliggende 
græsmark/jordbund?? 

Hvorfor ser det totale billede ud, som det gør (når der anvendes div. filtre) mht. aftegninger bl.a. forneden og midt i 
billedet? 

Hvorfor er der ikke taget flere fotos, når man har fået apparatet parat? 

Vi vil da meget gerne se de optagelser, der ligger lige før og efter det 
modtagne foto. 

Der må med lysaftegningernes størrelse på billedet have været om nogle 
utroligt store lys på himlen. 

Hvorfor er lysene placeret foroven i billedet og ikke ca. midt i billedet, når 
man nu står og fotograferer og skal forsøge at fange nogle lys? 

Dette er nogle af de overvejelser, jeg har gjort mig ud fra det modtagne 
fotomateriale og informationerne. Men ret mig gerne, hvis jeg tager fejl og 
kommenter meget gerne ovenstående. 

SUFOI's fotokonsulent Hans Bødker har som eksempel og til 
sammenligning med mobiltlf. lavet optagelser af lysmaster/gadelamper, 
som han senere i billedbehandlingsprogram har behandlet med bl.a. 

Distort/Spherize-filter, der frembringer fotos, der har stor lighed med det 
modtagne. 

Til jeres orientering vedlægges uddrag af de foreløbige rapport, jeg p.t. 
har udarbejdet til brug for SUFOI's Fotoafdelings arkiv om sagen. 

Men jeg vil dog meget gerne høre nærmere om, hvorledes billedet er 
opstået, hvis jeg har ret. 

Vi er altid interesseret i at blive klogere på de tekniske muligheder, der 
efterhånden findes for at fake sådanne fotos. 

Ole Henningsen, SUFOI's Fotoafdeling" 



Indrømmet svindel 

Svaret kom omgående tilbage: 

„For det første vil vi gerne undskylde for at have spildt så meget af jeres tid, vi var slet ikke klar over at I ville gå så 
meget til bunds i det, men jeg må virkelig indrømme, at I har gjort et grundigt og godt stykke arbejde! 

Nej, billedet er ikke ægte, og det var sådan set bare drengestreger en aften, vi kedede os. 

Billede tog ca. 15-20 min at lave i Photoshop. 

Lysene er 3 forskellige fotos, vi tog af en lommelygte ude i haven og derefter redigerede det ind i billedet, vi tog fra 
marken. 

Derefter ændrede jeg bare farven på lysene, brugte lidt level til at forsøge at ramme de rigtige farvetoner. 

Brugte „stamp tool" til at få lysene til at „blende" ind." 


Fotokonsulentens kommentar 

Naturligvis har der været anvendt et betragteligt antal timer på at gennemgå billedet og nedfælde billedbehandlede 
udgaver af dette og overvejelser i den efterhånden 27 sider lange arkivrapport, men vi betragter det i SUFOI's 
Fotoafdeling ikke som spild af tid, når det foregår på denne måde, eller som fotokonsulent Hans Bødker siger: 

„Rart at høre fra nogle friske drenge, der vil vedgå, hvad de har lavet, jeg ser det bestemt ikke som spild af tid, 
tværtimod har jeg med stor interesse læst deres beretning om, hvordan de lavede billederne." 







Danskerne tror 
på rumvæsener 

Vi bragte i forrige udgave af UFO-Mail en henvisning til »Søndagsavisen« 
overskrift og korte artikel den 25.-27. november 2011. Artiklen byggede 
bl.a. på en undersøgelse, som »Søndagsavisen« havde bestilt hos YouGov 
( www.youqov.dk ) blandt 1.110 danskere. 

SUFOI's formand blev i den anledning interviewet for at belyse, om der 
evt. kunne være forklaringer på undersøgelsens resultater. 

Kim Møller Hansens pointe i samtalen med journalisten var, at det er 
forståeligt, at oplevelser ude i naturen langt væk fra byerne (uanset om 
vidnet er bybo eller landbo) kan gøre et stærkt indtryk, da man ofte er 
alene, måske i uvante omgivelser og ikke helt bekendt med, hvordan 
forskellige himmelfænomener kan se ud. 

Kim Møller Hansen mener ikke, at der er belæg for at sige (det er i hvert 
fald ikke SUFOI's erfaring), at landboere finder på mere „vilde teorier" end 
byboere - sådan som artiklen i Søndagsavisen måske godt kan give 
indtryk af. 

Ikke alle læsere har kunnet se de resultater, Søndagsavisen har 
fremhævet i sin fremlæggelse, hvorfor vi har valgt at gengive udsnit af 
avisens illustration. 


Danskerne tror pa rumvæsener 









7% af de adspurgte (11% i provinsen og 3% i hovedstaden) har haft en oplevelse, der har ændret deres tro på 
rumvæsener. 35% tror at eventuelle rumvæsener vil være venlige over for mennesker, og 8% svarer, at de tror, at 
eventuelle rumvæsener vil være fjendtlige over for mennesker. 







































61% af danskerne tror 
på intelligent liv i 
rummet, men hvor lang 
tid går der, før de tror, 
der opdages intelligent 
liv i rummet? 

Svarene fremgår af 
illustrationen th. 


Søndagsavisens 
undersøgelse er 

udarbejdet i samarbejde 
med Yougov ud fra 1.104 
svar. Provinsen defineres 
som „byer under 10.000 
indbyggere og 

landområder". 

Kilde til internationale tal: IPSOS ud fra 24.077 svar med 1.000 besvarelser pr. 



land. 


Meteorjagt med iPhone 


Meteor Counter 


For iPhone, iPad & iPod Touch 


□ Avaiiable on the 

App Store 


Er du ude at kigge på nattehimlen i forbindelse med en stjerneskudssværm og er ejer af en iPhone, så kan du ved 
hjælp af en ny app nu være med til at hjælpe NASA med at registrere, hvad der falder ned fra himlen. 

Der er udviklet et program til bl.a. iPhones så brugerne kan være med til at give NASA's forskere vigtig viden om de 
mange objekter, der brænder op i Jordens atmosfære eller ender med at falde ned på Jordens overflade. 


b«ci< Orionids 

Class 1 Major Meteor Shower 

Second yearty shower trom Halley's 
Comel this one is better ptaced for 
Northern observere. Not as strong as the 
eta Aquarids in May. 


2011 Timing and Conditions 

PeaH Day : Octobor 22 /"' 

Peax Timo : 02.55 CDT >. 
Moon Phase : VV.tmng Croacent 
Moon Ago : 24 onys (30' ■ fufli 
Sun Rise ' 07 37 


Outlook tor meteor shower: pretty good 

• © (?) 


Meteor Shower Guide 

^ Draconids 

A Southern Taurids 

i (#310 lO/lOrcUI • 

4 Epsilon Gemintds 

p Orionids 

I In . . a nn« ■ 

Leonis Minorids 
^ Northern Taurids 

Leonids 

/" AlnhoJ^rtnnrøroliHc 

6 O, /d 


7:10 PM 





Sep 19, 2011 7:09 PM — 7:10 PM 

Logged data for: 0 meteors * ♦ 

Recorded audio annotations: Yes ♦ 


Otwervattons 


Programmet registrerer automatisk hvor observatøren befinder sig samt tidspunktet. 

Ser man så et meteor på himlen, anfører man så dets lysstyrke og andre angivelser - samt en evt. lydoptagelse - til 
NASA, hvor eksperter kan analysere iagttagelserne. 

Meteor-app'en omtales mere detaljeret på programmets hjemmeside, som du finder her: http://meteorcounter.com/ 












Med andre programmer kan du se, hvornår der er større årlige stjerneskudssværme samt div. satellitpassager. Et 
udvalg af denne type programmer kan eksempelvis ses her: http://itunes.apple.com/us/app/meteor- 
counter/id466896415 

I Danmark indberettes iagttagelser af meget klare stjerneskud og ildkugler på 
adressen: http://stierneskud.info/index.php/en/ 



Stjerneskud over Danmark 


Rumkugle landet i Namibia 


'Space ball" drops on Namibia 

Internetmedier bragte i december beretningen om en hul beholder fundet nær en landsby i det nordlige Namibia ca. 
750 km nord for hovedstaden Windhoek. Landbybeboere fortalte , at de i dagene forinden havde hørt lyden af adskillige 
mindre eksplosioner. 

De lokale myndigheder ville kontakte NASA og Den europæiske rumfartsorganisation , ESA , for at finde ud af, om nogle 
af disse organisationer kunne give en forklaring på „rumkuglen". 

På Facebook gruppen SUFOI-interesserede 

http://www.facebook.eom/qroups/112842926337/10150440244301338/#l/qroups/112842926337/ henledte Michael 
Jeppesen opmærksomheden på, „at bt.dk den 25. december berettede om, at mysteriet nu var løst, da den 
amerikanske rumorganisation NASA har identificeret det nedfaldne objekt, som er omkring 35 centimeter i diameter. 
Og kuglen stammede rent faktisk fra det ydre rum. 

Men der er (desværre) ikke tale om noget, som er skabt af rumvæsner. 

Der er i stedet tale om noget mere almindeligt, nemlig en 39-liters brændstofbeholder til en satellit eller en ubemandet 
raket", fortæller bt.dk på adressen: http://www.bt.dk/udland/nasa-mvsteriet-om-rumkuqlen-er-loest 

Søren Larsen gør efterfølgende på Facebook-gruppen opmærksom på sit gæt på en hydrazine tank lavet af titanium, så 
det forklarer også at den ikke blev deformeret. 


39 Litre Biadder Tank: BT 01- 0 


Volume (net) 

58 litres 

Propellant volume 

39 litres max. 

Propellant 

Hydrazine (N2H4) 

MEOP 

26 bar 

Proof pressure 

39 bar (1.5 x MEOP) 

Burst pressure 

52 bar (2 x MEOP) 

Mass 

8.5 kg 

Pressure gas 

Helium or nitrogen. 

Geometry 

Spherical. 

Interface fixation 

5 fixation holes, dia 8 mm H7. 

Materials 


- pressure vessel 

T 16 AJV st (3.7164.7) 

- fluid ports 

T16AIV st (3.7164.1) 

- biadder 

Ethylene-Propylene-Piene Monomer (EPDM). 

Heritage 

Ariane 5 ACS, Åtmospheric Re-entry demonstrator. 



35 Litre Biadder Tank 


Søren Larsen henviser til denne rapport for yderligere oplysninger om denne type tankes overlevelseschancer ned 
gennem atmosfæren: http://www.thebulletin.org/files/NASA White Paoer.pdf og denne adresse for informationer om 
den fundne tank: http://cs.astrium.eads.net/sp/spacecraft-propulsion/prooellant-tanks/39-litre-hvdrazine-bladder- 
tank.html 




























Fobos-Grunt 

er navnet på en russisk rumsonde, som skulle have været til Mars-månen Phobos for at indsamle prøver. 

Rumsonden kom dog fra opsendelsen den 8. november aldrig ud af sit kredsløb om Jorden, og er nu strandet i en lav 
oval bane på ca. 198 x 273 km. Sonden styrter formentlig ned gennem atmosfæren og brænder op på et tidspunkt 
midt i januar 2012. 

Rumsondens bane bringer den i Europa ikke længere mod nord en eksempelvis Koln i Tyskland, så nedfaldet bliver ikke 
synlig fra Danmark. 

Sonden vejer 13 ton, som hovedsagelig består af brændstof. Eksperterne er indtil videre uenige i, hvorledes dette 
giftige brændstof vil reagere ved nedstyrtningen. Russerne selv forventer dog, at det vil eksplodere, men at 200 kilo 
fragmeter fra selve Phobos-Grunt-rumsonden vil overleve styrtet ned gennem Jordens atmosfære og ramme Jorden 
sandsynligvis i et af de store have. 

Usædvanligt himmelsyn juleaften over 

Centraleuropa 


Stillfoto fra video (øverst) og kraftig udsnitsforstørrelse (nederst) fra to af de 
videooptagelser, der viser opbrændingen af rakettrinnet over Centraleuropa den 24. december 


Sojusrakettens start fra Baikonur den 21. december 2011 og aftegning af 3.rakettrins 
baneelement, der slutter over Centraleuropa. 

SUFOI's tyske venner i CENAP - Centralen Erforschungsnetzes Aussergewohnlicher Himmelsphånomene - oplevede 
totalt nedbrud på deres server, da den blev oversvømmet med opkald og beretninger om et spektakulært syn på 
himlen juleaften 24. december 2011 ca. kl. 17.26. 

Det var ikke julemanden med rensdyr, hvilket trods alt også ville have været et usædvanligt syn på video, men 
derimod opbrændingen af 3. trin af den russiske Sojus-raket, der havde bragt bl.a. den hollandske ESA-astronaut 
Andre Kuipers og forsyninger op til ISS, Den internationale Rumstation, tidligere på ugen. 

Dette 3. rakettrin faldt planmæssigt ned og brændte op i atmosfæren. Men denne gang skete dette over Centraleuropa 
og kunne derfor ses fotograferes og videofilmes i store dele af bl.a. Holland og Tyskland. 

At der virkelig var et overraskende syn for mange, hører man på visse af lydsporene i de optagne videosekvenser. 

Også observeret fra Danmark 

Endnu mere overraskende er det måske, at himmelfænomenet også blev observeret fra bl.a. Sønderjylland og Falster - 
naturligvis set lavt på den sydlige horisont. 

Bjørn Nielsen fra Stubbekøbing fortæller her i Lolland-Falsters Folketidende 27. december 
2011 om sin og familiens iagttagelse, der af Kim Nielsen blev indberettet 

til http://thelatestworldwidemeteorreports.bloaspot.com/ 

„Da vi kørte hjem fra kirken juleaften observerede vi fra kl. 17.25 til ca. 17.26 en mulig komet med en lysende hale syd 
for Stubbekøbing. Den var ikke så stærkt lysende som en fuldmåne , men størrelsesmæssigt var den cirka det kvarte af 
en fuldmånes diameter. Den havde en hale efter sig , der var cirka fem til otte gange større end diameteren på selve 
den kometlignende ting. Farverne var svagt gul/orange og den kometlignende ting delte sig i flere stykker, inden den 
forsvandt. Observationen tog godt et minut > og den blev observeret af 4 personer fra Stubbekøbing." 

Kurt Folkvard Petersen fra Maglebrænde på Falster fortæller til Lolland-Falsters Folketidende 28. december 2011 om sin 
observation af det usædvanlige himmelsyn: 

„Jeg gik i mørket og fodrede får , da jeg får øje på et skarpt og nok gul/orange lys , der kommer syd-sydvest fra og lige 
mod mig. Jeg bliver nysgerrig og skynder mig om til bilen og tager en kikkert og går ud på den anden side af gården , 
men kan så ikke se den, som jeg havde regnet med, i den bane, jeg så , da jeg gik. Jeg kigger så syd-sydøst og 
opdager den som en lang stribe med 5-6 blinkende hvide lys, som så bliver svagere , og som til sidst over Dalbygård 
ikke kan ses mere." 


Mange optog videoer 

Se videooptagelser af og kommentarer til det usædvanlige himmelsyn på bl.a.: 

http://ufo-meldestelle. bloq.de/ 

http://sattrackcam.bloqspot.com/2011/12/breakinq-news-decav-of-sovuz-rb-staqe.html 

http://www.spieqel.de/video/video-1169154.html 

http://www.voutube.com/watch?v=TlffpTEulH0&.list=UUSHwnKi3kYawkRPIvWxhr8w&.index=l&.feature=plcp 

http://www.voutube.com/watch?feature=plaver embedded&.v=UhZRu073br4#! 

http://www.voutube.com/watch?feature=endscreen&.v=X XSZfrllIq&.NR=l 

http://www.lemonde.fr/planete/article/2011/12/25/un-debris-de-sovouz-a-l-oriqine-d-une-trainee-lumineuse-dans-le- 

ciel-europeen 1622669 3244.html 

http://www.voutube.com/watch?feature=plaver embedded&v=N4JRiHPlYVU 

http://www.voutube.com/watch?v=ksc FDiSwHE&.feature=related 
http://www.voutube.com/watch?feature=endscreen&.v=IfLq tlZsZo&.NR=l 

http://www.voutube.com/watch?v=Y812dI mEeO&.feature=watch response rev 

http://www.voutube.com/watch?v=Eq fvp7qqi4&NR=l 


Lysfænomen over Rusland 23. 

december 

Et lysfænomen på himlen over Rusland blev videofilmet af flere uafhængige observatører og fik stor udbredelse på 
YouTube: http://www.youtube.com/watch?v=coaxNVffD7U&feature=youtu.be 
Michael Jeppesen gør på 

Facebook. http://www.facebook.eom/qroups/112842926337/10150440244301338/%23l/qroups/l 12842926337/ bl.a. 
opmærksom på denne video af lysfænomenet: http://www.voutube.com/watch?v=M-A9-duAtdw 

5 Angtes, UFO. Mystenous Lights in The Sfcy, Russia Oec 23 2011 


5 Wlinesses: 

UFO over Tcheliabinsk 
RUSSIA 

December 23, 2011, 18:14 



Optagelserne lignede meget tidligere lysfænomener i forbindelse med raketopsendelser, og der henvises nu til en 
fejlslagen raketopsendelse fra Plesetsk-rumbasen, bl.a. på denne 

video: http://www.voutube.com/watch?v=bxORauSTRfc&.feature=plaver embedded 


Godt Nytår til ufo-mails læsere med 

flot komet-foto 

Fra den sydlige halvkugle kan man i øjeblikket opleve det flotte syn af kometen Lovejoy på den tidlige morgenhimmel. 






Det usædvanlige syn af komet Lovejoy taget den 23. december fra Port Lincoln i South 
Australia. Eksponering: 1 minut med et Canon 20Da digital kamera. 


Foto: Amatørastronomen Lester Barnes 

Efter at have hastet gennem solens atmosfære, med en mindsteafstand på ca. 120.000 km over solens overflade den 
16 december - og helt usandsynligt overlevede passagen, er Comet Lovejoy blevet den flotteste komet siden Comet 
McNaughti 2007. 

Kometen ses kun fra den sydlige halvkugle og tydeligst på den østlige himmel før solopgang - også i starten af det nye 



Vi ønsker UFO-Mails læsere et Godt 

Nytår! 



Nyt år - lave priser 

Vi har i SUFOI valgt at få registreret foreningen som en frivillig forening og er ikke længere momsregistreret. 

Det sparer os for en del administration og dermed tid, som vi kan bruge bedre på at udvikle ufo.dk og informere om 
ufomyten. Det betyder også, at vi har nedjusteret alle vores priser i SUFOI Butikken . Flere materialer er endda nedsat 
endnu mere end blot momsbeløbet, så du har mulighed for at gøre en rigtig god handel her i SUFOI Butikken . 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


Bliv medlem af SUFOI's Støttekreds 

i 2015 

- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2012. Nyhedsmedierne kan, i henhold til ophavsretsloven og med tydelig kildeangivelse, bringe citater fra signerede 
artikler. Artikler må kun bringes i deres hele udstrækning efter skriftlig aftale med Skandinavisk UFO Information - SUFOI . Print og 
fotokopier af indhold fra UFO-Mail er belagt med Copydan-vederlag. 











